פטר ארדה

פטר אֶרדֶה (בהונגרית: Erdő Péter; בעברית מופיע גם כפטר ארדו או פיטר ארדו; נולד ב-25 ביוני 1952) הוא חשמן הונגרי בכנסייה הקתולית, תאולוג ומומחה במשפט הכנסייתי, המכהן כארכיבישוף של בודפשט ופרימוס של הונגריה מאז 2003.

ביוגרפיה
ארדה נולד בבודפשט ב-25 ביוני 1952, הבכור מבין ששת ילדיהם של שנדור ארדה, משפטן בעל שורשים סקלריים מטרנסילבניה,
 ומריה (לבית קיש), מורה.

באקדמיה
אחרי לימודים בתיכון הפיאריסטים בבודפשט
 ארדה למד בסמינרים לכמרים באסטרגום ובבודפשט, ולאחר מכן באוניברסיטה האפיפיורית בלטראנו, שם כתב תזה לתואר דוקטור הן בתאולוגיה והן במשפט נוצרי. ב-1977 עבר לרומא להמשיך את לימודיו עד 1980, ואז לימד במשך שמונה שנים כפרופסור לתאולוגיה ולמשפט נוצרי בסמינר לכמרים באסטרגום, והיה מרצה אורח במספר אוניברסיטאות מחוץ להונגריה. בשנת 1988 הוא החל ללמד תאולוגיה באוניברסיטה הקתולית בבודפשט, כיהן בה כרקטור בין 1998 ל-2003 ומאז 2005 הוא הנציב העליון של האוניברסיטה. ב-2007 התקבל כחבר באקדמיה ההונגרית למדעים, ובשנת 2011 הוענק לו תואר דוקטור לשם כבוד מאוניברסיטת נווארה בספרד.

בכנסייה
150px|ממוזער|שמאל|הסמל שבחר לעצמו הקרדינל פטר ארדה. פרט לדמויות מרים ובנה ישו, הוא כולל סמלים סקלריים - הירח והשמש על רקע השמיים הכחולים ואת המוטו בלטינית "בראשית לא היה דבר מלבד חסד".ב-18 ביוני 1975 הוסמך ארדה לכומר על ידי הארכיבישוף , והתקבל לארכידיוקסיה של אסטרגום. הוא שימש ויקאר בדורוג במשך כשנתיים, ב-1986 התמנה למזכיר ועדת המשפט במועצת הכנסיות של הונגריה, וב-1999 נבחר לנשיא המועצה. ב-5 בנובמבר 1999 הוא מונה לבישוף עזר של סקשפהרוואר ולבישוף הטקסי של פופי. טקס ההסמכה שלו נערך ב-6 בינואר 2000 על ידי האפיפיור יוחנן פאולוס השני והארכיבישופים ג'ובאני בטיסטה רה ומרצ'לו צאגו. ב-7 בדצמבר 2002 הפך ארדה לארכיבישוף של אסטרגום-בודפשט, תפקיד הנושא עימו את התואר הפרימוס של הונגריה. יוחנן פאולוס העניק לו את תואר החשמן (קרדינל) של כנסיית בלבינה הקדושה בקונסיסטוריה של 21 באוקטובר 2003. הוא היה החשמן הצעיר ביותר עד למינויו של  ב-2010.
ב-2023, בעקבות סגירת כנסיית בלבינה הקדושה לצורך שיפוצים, היה לחשמן של כנסיית סנטה מריה נואובה או פרנצ'סקה הקדושה ברומא..
ארדה נבחר לכהונה של חמש שנים כראש מועצת הכנסיות בהונגריה בספטמבר 2005, ושנה לאחר מכן גם לקדנציה של חמש שנים כנשיא מועצת הכנסיות של אירופה. ב-17 בינואר 2009 הוא מונה לחבר במועצה האפיפיורית לתרבות על ידי האפיפיור בנדיקטוס השישה עשר, וב-29 בינואר 2011 הצטרף כחבר למועצה האפיפיורית של מזכירות המדינה (המשמשת בפועל כמשרד החוץ של הוותיקן). באוקטובר 2011 נשלח ארדה לפרו כדי לפשר בסכסוך בין האוניברסיטה הקתולית בפרו והארכיבישוף של לימה.

ארדה הוביל את המאבק לזיכוי שמו של קודמו בתפקיד, הקרדינל יוז'ף מינדסנטי, שלחם במשטר הקומוניסטי של הונגריה, נעצר על ידי שלטונות המדינה, וביקש מקלט בשגרירות ארצות הברית בבודפשט. הודות למעורבותו של ארדה, משרד התובע הראשי בהונגריה זיכה את מינדסנטי בשנת 2012. ב-2006 שלח ארדה איגרת תודה לנשיא ארצות הברית ג'ורג' ווקר בוש במלאת 50 שנה למעצרו של מינדסנטי והודה לו על התמיכה הפוליטית שהעניקו האמריקאים למינדסנטי באותה תקופה.

בתוקף תפקידו השתתף ארדה בקונקלווה ב-2005 וב-2013, בהן נבחרו בנדיקטוס ה-16 ופרנציסקוס. בהתאם לחוקי הוותיקן הוא יהיה זכאי להשתתף בקונקלווה עד שימלאו לו 80 בשנת 2032. כבר לאחר פרישתו של בנדיקטוס עלה שמו כאחד המועמדים האפשריים להחליפו, ושוב לאחר מותו של פרנציסקוס ב-2025. ארדה ידוע בהשקפותיו השמרניות, והתבטא כנגד האפשרות לאפשר לקתולים שהתגרשו או נישאו מחדש לקבל את האוכריסטיה התנגד לקליטת פליטים מסוריה באירופה במהלך משבר המהגרים ב-2015, וכתב כי יש למצוא את הדרך הנכונה לגרום לצוענים לקבל עליהם את הדת הנוצרית.

ב-2016 השתתף הקרדינל ארדה יחד עם הרב הראשי הנאולוגי של הונגריה, רוברט פרליך, בטקס תפילה אקומני יהודי-נוצרי..

 קישורים חיצוניים 

הערות שוליים

קטגוריה:חברי האקדמיה ההונגרית למדעים
קטגוריה:ארכיבישופים
קטגוריה:כמרים הונגרים
קטגוריה:חשמנים
קטגוריה:הונגרים שנולדו ב-1952